У Књажевцу је упознао своју супругу Валентину 1986. године када је добио прекоманду у Зајечар. С њом се венчао 1988. и добио ћерку Кристину. Исте године прекомандован је у Приштину где је радио у касарни „Маршал Тито” и тада је постао мајор. Друга ћерка Марија родила се 1989. године. Годину дана после тога је прекомандован у Призрен где је радио до 1991. године. Исте године, пред сам почетак рата у Босни и Херцеговини похађао је Командно-штабну академију коју није успео да заврши јер је отишао у Славонију у село Негославци које је било једно од највећих тадашњих жаришта ратних сукоба у Хрватској. Након тога, отишао је за Вуковар где је био командант територијалне одбране.